לה קרואה

לה קרואה (בצרפתית: La Croix, בתרגום: הצלב) הוא יומון צרפתי, המופיע החל משנת 1880. הוא נמצא מאז בבעלות קבוצת באיאר פרס (Bayard Presse). העיתון הוקם על ידי קונגרגציית (קהילת) מסדר האוגוסטינים האסומפסיוניסטים ורואה את עצמו מייצג השקפה נוצרית וקתולית. עמדותיו הפוליטיות התפתחו לאורך השנים.
מושבו הוא ביישוב מונרוז', שהוא חלק מהמטרופולין פריז הגדולה.
מייסדיו, עמנואל ד'אלזון וונסאן דה פול בָּאִי, הקימו אותו במתכונת של ירחון, אך החל מ-16 ביוני 1883 הפך ליומון. בשנת 2016 הופיע בתפוצה של 117,000 עותקים ונמכר בכל רחבי צרפת.
העיתון כולל מדורים לחדשות, כלכלה, דת ורוחניות, הורים ומשפחה, תרבות ומדע. העיתון אינו מזוהה עם מפלגה פוליטית כלשהי. אחרי ועידת ותיקן שתיים אימץ גישה מודרנית יותר.

קישורים חיצוניים

 

 באתר העיתון נוייר צירכר צייטונג, Adrian Lobe, 17.09.2016, Neue Zürcher Zeitung

 באתר יורוטופיקס

צרפת: עיתונים